巾幗梟雄之諜血長天

《巾幗梟雄之諜血長天》係香港電視廣播有限公司以高清技術製作民初恩仇電視劇，全劇共30集，由黎耀祥、胡杏兒、蕭正楠同馬賽等人主演，監製李添勝。套劇係《巾幗梟雄》同《巾幗梟雄之義海豪情》嘅姊妹劇，亦係2013無綫節目巡禮劇集之一。

首播時段 
由於劇集涉及強姦同虐打等暴力及血腥情節，無綫電視將相關鏡頭刪減至26集，而主題曲部分鏡頭都刪剪過，先至喺翡翠台播出。足本30集只喺myTV SUPER推出。

網上平台

演員表

抗日游擊隊

江家

張家

武田家 / 日本皇軍

劉家

滿州國 / 前清

中國政府軍

鈴木家

其他演員

唔符合史實嘅劇情
劇中溥儀提到清兵入關中國皇帝為「太祖皇帝」，但其實係1644年清世祖順治皇帝入關，當時清太祖死咗有18年，只係滿清後人追封。
劇中圍繞中日同各方勢力爭奪清朝40噸黃金寶藏秘密開展。滿州國皇帝溥儀臨危交託秦公公有關寶藏秘密，指出歷代先帝用國庫充盈為由唔動用寶藏。真實歷史係清朝自道光二十三年南京條約起到光緒二十七年辛丑和約止，四代皇帝所簽訂不平等條約中賠款估計已高達13.75億兩銀元。但劇組都冇着墨或交待過。
劇中東江游擊隊用咗未來嘅武器，包括二戰時期德軍P38，P08，同蘇共1961年制RPG-7 肩托式火箭推進反坦克榴彈砲。
如同前作《巾幗梟雄之義海豪情》，本劇刻意隱去中華民國國旗。不過國民政府一方建築物就擺有孫文畫像同青天白日旗。此外，劇中對白亦從未直接提起「共產黨」同「國民政府」，只出現一啲國共雙方專用字眼，例如共產黨一方「政委」、「指導員」、「主席」、「同志」；國民政府一方「中統」、「委員」、「委員長」等。
除溥儀同川島芳子之外，劇中其他前清角色都係老作；亦無記載話法國人有扶清意圖，只有越南親法政權。
劇中金韞凌思想傾向孫中山國民革命。當佢喺密室由索多隆得知自己係格格同身處廣州，提到孫中山同瞿秋白曾經共同發動廣州起義，係純粹老作。喺1910年[[庚戌新軍起義]同,1911年黃花崗起義，瞿秋白得12歲人重讀緊常州府中學堂，冇可能同孫中山或同盟會共同策劃起義。
劇情指法國人因為法國本土正被納粹德國攻打，無暇自顧而主動撤出廣州法租界。史實係直到1943年法國維希政府先將租界移交汪精衛政權。
劇中出現皇家香港天文台為「颱風辛巳」懸掛九號風球情節。「辛巳」即1941年，雖然當年香港確有兩次懸掛九號風球紀錄，但颱風警示方式都同而家有差異；而且當時世界重未有為熱帶氣旋命名嘅習慣，更冇可能用嗰年干支去命名一個吹襲緊嘅颱風。
劇中川島芳子下場係被宋學儒派人用炸彈炸死。史實係1947年10月22號喺北平河北高等法院以漢奸罪判死。
劇中一眾復清分子竟然自滿洲國成立多年後重未歸附滿洲國。

收視率

配樂

軼事 
此劇係首部以中國共產黨為主線作題材。
此劇係胡杏兒同馬賽無綫告別作。
此劇係招石文遺作。
此劇「劉天」一角原定由關菁飾演，因身體問題而辭演，改由楊瑞麟飾演。
此劇係TVB 2013節目巡禮之一。
此劇用多位女角「灑鹽花」性感演出作招徠，包括胡杏兒、馬賽、陳自瑤同馬蹄露。

記事 
2013年2月20號：此劇於12:30在將軍澳電視廣播城一廠灰位舉行試造型記者會。
2013年4月8號：此劇於15:00在將軍澳電視廣播城十二廠舉行開鏡拜神。
2015年12月27號：此劇有傳俾無綫高級總裁李寶安話「拍得太差」，被無限期雪藏。
2016年9月28號：此劇於13:00在將軍澳唐德街3號香港九龍東皇冠假日酒店1樓宴會廳3舉行「解禁饗天下」宣傳活動。胡杏兒缺席
2017年1月7號：由於直播《2016年度勁歌金曲頒獎典禮》，此劇暫停播映一次。

提名獎項

星和無綫電視大獎2017

TVB 馬來西亞星光薈萃頒獎典禮2017

節目變遷 

2016年無綫電視劇集
2017年無綫電視劇集
抗日題材劇